Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนีเช้านี้แกว่ง …
22 พ.ค. 2561

MARKET MONITOR
สรุปภาพตลาดในช่วงเช้า: ดัชนีเช้านี้แกว่งตัวรีบาวด์ต่อในช่วงเปิดตลาด จากนั้นย่อตัวและแกว่งตัว Sideway ก่อนปิดครึ่งวันเช้าที่ 1,767.55 จุด ปรับตัวลดลงเล็กน้อย 0.76 จุด ด้วยมูลค่าซื้อขายราว 2.4 หมื่นล้านบาท และยังคงเป็นกลุ่มพลังงาน (ENERG) ที่กดดันตลาดพลิกกลับมาติดลบเช้านี้
มุมมองตลาดช่วงบ่าย: จากกราฟรายวัน ดัชนีพยายามรีบาวด์ต่อช่วงเช้า แต่ยังไม่ถึงเป้ารีบาวด์ 1,775 จุด กลับพลิกย่อตัวก่อน ทางเทคนิค RSI ยังแกว่งตัวในกรอบ Neutral Zone ต่อเนื่อง บ่งชี้โมเมนตัมที่ยังค่อนข้างเป็นกลาง มีเพียง Modified Stochastic ที่ %K ยังคงตัดเหนือ %D เป็นสัญญาณการซื้อระยะสั้น
ฉะนั้นยังลุ้นฝั่งรีบาวด์ต่อได้ แต่ให้ระวัง เนื่องจากภาพหลักของดัชนียังแกว่งตัวในกรอบ Downtrend Channel อยู่ เรามองการรีบาวด์มีแนวต้านที่จำกัด และมองว่าเป็นจังหวะการขายทำกำไรเมื่อดัชนีใกล้แนวต้าน
กลยุทธ์ในช่วงบ่าย: นักเก็งกำไรระยะสั้น กรณีมีหุ้นถือทะยอยขายเมื่อเข้าใกล้แนวต้าน 1,775 จุด กรณีไม่มีหุ้นอาจเข้าเก็งกำไรเมื่อย่อตัว โดยมีแนวรับระหว่างวันที่ 1,755 จุด ทั้งนี้กรณี SET ปิดต่ำกว่า 1,750 จุด ให้ Cut Loss ออกก่อน นักลงทุนระยะกลาง เน้นถือเงินสดต่อ
Point of View
เริ่มสัญญาณรีบาวด์รอบใหม่! บ่ายนี้เลือก DELTA กราฟรายวัน ราคาเริ่มดีดตัว ทางเทคนิค เกิดสัญญาณกลับตัวช่วงสั้น Bullish Divergence จาก MACD ขณะที่ Modified Stochastic %K พลิกตัดขึ้นเหนือ %D ใน Oversold Zone ให้สัญญาณซื้อระยะสั้นรอบใหม่ ฉะนั้นคาดหวังการรีบาวด์แนวต้านเส้นกด แถวบริเวณ 71.50 บาท โดยให้แนวรับระหว่างวัน 64.50 บาท กรณีผิดทางให้ Stop Loss หากราคาปิดต่ำกว่า 63 บาท